### NN 54/2018 (13.6.2018.), Pravilnik o izmjenama i dopunama Pravilnika o športskom i rekreacijskom ribolovu na moru

Ministarstvo poljoprivrede

1080

Na temelju članka 13., članka 28. stavka 2., članka 29. stavaka 6. i 8., članka 30. stavka 3. i članka 33. stavka 6. Zakona o morskom ribarstvu (»Narodne novine«, br. 62/17.) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O ŠPORTSKOM I REKREACIJSKOM RIBOLOVU NA MORU

Članak 1.

U Pravilniku o športskom i rekreacijskom ribolovu na moru (»Narodne novine«, br. 122/17. i 12/18.) u članku 2. točka 2. mijenja se i glasi:

»2) Alat za lov na veliku ribu – sustav koji sačinjavaju ribolovni štap i rola, od kojeg svaki dio sustava ima nosivost od 13,446 kg
 (30 lb) ili više.«

Članak 2.

U članku 3. stavku 1. točki 1., na kraju podtočke 3. briše se točka i dodaje se podtočka 4. koja glasi:

» – za 180 dana.«.

U stavku 1. točka 4. podtočka 3. mijenja se i glasi:

» – uz upotrebu umjetne rasvjete, odnosno jednog rasvjetnog tijela električne snage do najviše 100 W za žarulju sa žarnom niti, odnosno 30 W za halogenu i LED žarulju te kod plinskih ferala do 400 cd jakosti svjetlosti, isključivo kod ribolova ostima ili povrazima s kukom za lov glavonožaca«.

Članak 3.

Članak 5. stavak 1. mijenja se i glasi:

»(1) Visina naknade za pojedine vrste dozvola utvrđuje se u kunama kako slijedi:

|  |  |  |  |
| --- | --- | --- | --- |
| Redni broj | Vrsta dozvole | Naknada športski | Naknada rekreacijski |
| Dnevne i višednevne dozvole | | | |
| 1. | Dozvola za jedan (1) dan | 60 | 60 |
| 2. | Dozvola za tri (3) dana | 150 | 150 |
| 3. | Dozvola za sedam (7) dana | 300 | 300 |
| 4. | Dozvola za 180 dana za maloljetne osobe i invalide Domovinskog rata Republike Hrvatske (u daljnjem tekstu HRVI) | 10 | 100 |
| 5. | Dozvola za 180 dana za osobe koje su umirovljenici ili koji su navršili 65 godina života | 60 | 100 |
| 6. | Dozvola za 180 dana za punoljetne osobe do 65. godine života | 350 | 500 |
| 7. | Dozvola za 180 dana za osobe s navršenih 65 godina života koje imaju prebivalište na otocima i poluotoku Pelješcu kako su navedeni u posebnom propisu o otocima | ne izdaje se | izdaje se bez naknade |
| 8. | Dozvola za ribolov udičarskim alatima za veliku ribu za jedan (1) dan | 120 | ne izdaje se |
| 9. | Dozvola za ribolov udičarskim alatima za veliku ribu za tri (3) dana | 300 | ne izdaje se |
| 10. | Dozvola za ribolov udičarskim alatima za veliku ribu za sedam (7) dana | 600 | ne izdaje se |
| Godišnje dozvole (\*) | | | |
| 11. | Godišnja dozvola za maloljetne osobe i invalide Domovinskog rata Republike Hrvatske (u daljnjem tekstu HRVI) | 10 | 100 |
| 12. | Godišnja dozvola za osobe koje su umirovljenici ili koji su navršili 65 godina života | 60 | 100 |
| 13. | Godišnja dozvola za punoljetne osobe do 65. godine života | 350 | 500 |
| 14. | Godišnja dozvola za osobe s navršenih 65 godina života koje imaju prebivalište na otocima i poluotoku Pelješcu kako su navedeni u posebnom propisu o otocima | ne izdaje se | izdaje se bez naknade |
| Posebne dozvole (\*\*) | | | |
| 15. | Posebna dozvola za ribolov stajaćim parangalom | 200 | 200 |
| 16. | Posebna dozvola za ribolov vršama za lov ribe | 200 | 200 |
| 17. | Posebna dozvola za ribolov ostima | 100 | 100 |
| 18. | Posebna dozvola za upotrebu umjetne rasvjete | 100 | 100 |
| 19. | Posebna dozvola za ribolov udičarskim alatima za veliku ribu | 700 | ne izdaje se |

(\*) – vrijede za kalendarsku godinu, a kupnja je moguća u razdoblju od 1. prosinca prethodne godine do 1. ožujka kalendarske godine

(\*\*) – vrijede za kalendarsku godinu, a kupnja je moguća u razdoblju od 1. prosinca prethodne godine do kraja kalendarske godine.

Članak 4.

U članku 11. stavku 1. iza podstavka 2. dodaje se novi podstavak 3. koji glasi:

» – dozvole za 180 dana od 00.00 sati prvog datuma do 24.00 sata zadnjeg datuma, odnosno najduže do 31. prosinca 2018. godine«.

Dosadašnji podstavak 3. postaje podstavak 4.

Članak 5.

U članku 17. stavku 2. podstavku 3. briše se točka na kraju rečenice te se dodaje: »te za podmirivanje obveze plaćanja članarine u međunarodnim tijelima.«.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-01/61

Urbroj: 525-13/1282-18-8

Zagreb, 29. svibnja 2018.

Potpredsjednik
 Vlade Republike Hrvatske i ministar poljoprivrede
 Tomislav Tolušić, dipl. iur., v. r.